《白下秋感》
明代·伍骥

客况惊寒入，黄昏坐旅门。孤灯无伴侣，举目异江村。

鬓易先秋老，亲难待问存。可怜万里外，寂寂鹡鸰原。

作者简介：广东新会人，字弘道，号讷翁。年弱冠知大义，兄伍骐以事戍辽海，请代不得，兄弟泣别，路人为恸。积书至数千卷，聘名士同邑黎贞、南海王子伦、胡济，番禺董匡为子师。虽富甲乡邑，而俭朴如寒峻。卒年五十九。